CELEX: 32018D0219
Language: fi
Date: 2018-01-23 00:00:00
Title: Neuvoston päätös (EU) 2018/219, annettu 23 päivänä tammikuuta 2018, Euroopan unionin ja Sveitsin valaliiton välisen niiden kasvihuonekaasujen päästökauppajärjestelmien välisestä yhteydestä tehdyn sopimuksen tekemisestä

16.2.2018   
            
            
               FI
            
            
               Euroopan unionin virallinen lehti
            
            
               L 43/1
            
         NEUVOSTON PÄÄTÖS (EU) 2018/219,
   annettu 23 päivänä tammikuuta 2018,
   Euroopan unionin ja Sveitsin valaliiton välisen niiden kasvihuonekaasujen päästökauppajärjestelmien välisestä yhteydestä tehdyn sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 6 kohdan toisen alakohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:
   
               (1)
            
            
               Neuvoston päätöksen (EU) 2017/2240 (2) mukaisesti Euroopan unionin ja Sveitsin valaliiton välinen sopimus niiden kasvihuonekaasujen päästökauppajärjestelmien välisestä yhteydestä, jäljempänä ’sopimus’, allekirjoitettiin 23 päivänä marraskuuta 2017 sillä varauksella, että sen tekeminen saatetaan päätökseen myöhemmin.
            
         
               (2)
            
            
               Päästökatto- ja -kauppajärjestelmät ovat politiikan välineitä, joilla kustannustehokkaasti vähennetään kasvihuonekaasupäästöjä. Päästökatto- ja -kauppajärjestelmien välisen yhteyden odotetaan laajentavan hiilen hinnoittelua, parantavan päästöjen vähentämismahdollisuuksia ja lisäävän päästökaupan kustannustehokkuutta. Hyvin toimivien kansainvälisten hiilimarkkinoiden kehittäminen alhaalta ylöspäin suuntautuvan päästökauppajärjestelmien yhteen kytkemisen avulla on unionin ja kansainvälisen yhteisön pitkäaikainen poliittinen tavoite, ja se nähdään erityisesti välineenä saavuttaa ilmastotavoitteet, mukaan lukien Pariisin ilmastosopimuksen mukaiset tavoitteet.
            
         
               (3)
            
            
               Sopimus olisi hyväksyttävä.
            
         
               (4)
            
            
               On olennaisen tärkeää, että ilmailu sisällytetään Sveitsin päästökauppajärjestelmään, jotta voidaan luoda yhteys Sveitsin päästökauppajärjestelmän ja EU:n päästökauppajärjestelmän välille. Vaikka ilmailu ei vielä kuulu Sveitsin päästökauppajärjestelmään, Sveitsin valaliitto valmistelee sääntöjä päästökauppajärjestelmänsä ulottamiseksi ilmailuun. Sopimuksen ei pitäisi tulla voimaan ennen kuin kyseiset säännöt ovat olemassa ja sopimuksen liitteessä I oleva B osa on muutettu viittaamaan kyseisiin sääntöihin,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Sveitsin valaliiton välinen niiden kasvihuonekaasujen päästökauppajärjestelmien välisestä yhteydestä tehty sopimus unionin puolesta (3).
   2 artikla
   1.   Neuvoston puheenjohtaja nimeää yhden tai useamman henkilön, jolla on oikeus vaihtaa sopimuksen 21 artiklassa määrätyt ratifioimis- tai hyväksymiskirjat unionin puolesta osoitukseksi siitä, että unioni suostuu sitoutumaan sopimukseen (4).
   2.   Unionin hyväksymiskirja annetaan tiedoksi vasta, kun Sveitsin valaliitto on saattanut voimaan vaadittavat säännöt päästökauppajärjestelmänsä ulottamisesta ilmailuun ja sopimuksen liitteessä I oleva B osa on muutettu vastaavasti.
   3 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 23 päivänä tammikuuta 2018.
      
         
            Neuvoston puolesta
         
         
            Puheenjohtaja
         
         V. GORANOV
      
   
   
      (1)  Hyväksyntä annettu 12 päivänä joulukuuta 2017 (ei vielä julkaistu virallisessa lehdessä).
   
      (2)  Neuvoston päätös (EU) 2017/2240, annettu 10 päivänä marraskuuta 2017, Euroopan unionin ja Sveitsin valaliiton välisen niiden kasvihuonekaasujen päästökauppajärjestelmien välisestä yhteydestä tehdyn sopimuksen allekirjoittamisesta unionin puolesta ja sen väliaikaisesta soveltamisesta (EUVL L 322, 7.12.2017, s. 1).
   
      (3)  Sopimus on julkaistu virallisessa lehdessä (EUVL L 322, 7.12.2017, s. 3) yhdessä sen allekirjoittamista koskevan päätöksen kanssa.
   
      (4)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.